b'\n_START_ARTICLE_\nStatens kunstakademi\n_START_PARAGRAPH_\nStatens Kunstakademi (SKA) er en norsk uddannelsesinstitution for billedkunst, oprettet i 1909. Det var tre professorklasser, \xc3\xa9n for tegning, \xc3\xa9n for maleri og \xc3\xa9n for billedhuggerkunst. Malerne Christian Krohg og Halfdan Str\xc3\xb8m, og billedhugger Gunnar Utsond blev ansat som de f\xc3\xb8rste professorer._NEWLINE_Statens kunstakademi har gennem \xc3\xa5rene befundet sig i mange forskellige bygninger og gennemg\xc3\xa5et store strukturelle forandringer. Akademiet blev h\xc3\xb8jskole i 1971 og tilbyder i dag et tre\xc3\xa5rig bachelorprogram og et to\xc3\xa5rig masterprogram, med fordybning indenfor maleri, fotografi, skulptur, installationskunst, performance, digital kunst og kunstteori._NEWLINE_Siden 1996 har Statens kunstakademi v\xc3\xa6ret fusioneret med Kunsth\xc3\xb8gskolen i Oslo. Dette har genereret meget debat fra norske kunstmilj\xc3\xb8er. I efter\xc3\xa5ret 2005 blussede konflikten op p\xc3\xa5 ny, efter at afdelingen mod de studerendes og de ansattes \xc3\xb8nsker blev sl\xc3\xa5et sammen med den tidligere Statens H\xc3\xa5ndverks- og Kunstindustriskole i det nyoprettede Fakultet for Visuell Kunst.'